Document ID: 32012D0363

A BIZOTTSÁG VÉGREHAJTÁSI HATÁROZATA
(2012. július 4.)
a bixafen, a Candida oleophila O törzse, a fluopiram, a haloszulfuron, a kálium-jodid, a kálium-tiocianát és a spiro-tetramát új hatóanyagokra megadott ideiglenes engedélyek tagállamok általi meghosszabbításának engedélyezéséről
(az értesítés a C(2012) 4436. számú dokumentummal történt)
(EGT-vonatkozású szöveg)
(2012/363/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 8. cikke (1) bekezdésének negyedik albekezdésére,
tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelv hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (2) és különösen annak 80. cikke (1) bekezdésének a) pontjára,
mivel:
(1)
Az 1107/2009/EK rendelet 80. cikke (1) bekezdésének a) pontja szerint a 91/414/EGK irányelvet továbbra is alkalmazni kell azon hatóanyagok esetében, amelyekről a 91/414/EGK irányelv 6. cikkének (3) bekezdése szerint 2011. június 14. előtt határozatot fogadtak el.
(2)
A 91/414/EGK irányelv 6. cikkének (2) bekezdésével összhangban 2008 októberében az Egyesült Királysághoz kérelem érkezett a Bayer CropScience AG-től a bixafen hatóanyagnak a 91/414/EGK irányelv I. mellékletébe való felvételére vonatkozóan. A 2009/700/EK bizottsági határozat (3) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(3)
A 91/414/EGK irányelv 6. cikkének (2) bekezdésével összhangban 2006 júliusában az Egyesült Királysághoz kérelem érkezett a BIONEXT sprl-től a Candida oleophila O törzse hatóanyagnak a 91/414/EGK irányelv I. mellékletébe való felvételére vonatkozóan. A 2007/380/EK bizottsági határozat (4) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(4)
A 91/414/EGK irányelv 6. cikkének (2) bekezdésével összhangban 2008 júniusában Németországhoz kérelem érkezett a Bayer CropScience AG-től a fluopiram hatóanyagnak a 91/414/EGK irányelv I. mellékletébe való felvételére vonatkozóan. A 2009/464/EK bizottsági határozat (5) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(5)
A 91/414/EGK irányelv 6. cikkének (2) bekezdésével összhangban 2005 májusában az Egyesült Királysághoz kérelem érkezett a Nissan Chemical Europe SARL-tól a haloszulfuron hatóanyagnak a 91/414/EGK irányelv I. mellékletébe való felvételére vonatkozóan. A 2006/586/EK bizottsági határozat (6) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(6)
A 91/414/EGK irányelv 6. cikkének (2) bekezdésével összhangban 2004 szeptemberében Hollandiához kérelem érkezett a Koppert Beheer BV-től a kálium-jodid hatóanyagnak a 91/414/EGK irányelv I. mellékletébe való felvételére vonatkozóan. A 2005/751/EK bizottsági határozat (7) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(7)
A 91/414/EGK irányelv 6. cikkének (2) bekezdésével összhangban 2004 szeptemberében Hollandiához kérelem érkezett a Koppert Beheer BV-tól a kálium-tiocianát hatóanyagnak a 91/414/EGK irányelv I. mellékletébe való felvételére vonatkozóan. A 2005/751/EK határozat megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(8)
A 91/414/EGK irányelv 6. cikkének (2) bekezdésével összhangban 2006 októberében Ausztriához kérelem érkezett a Bayer CropScience AG-től a spiro-tetramát hatóanyagnak a 91/414/EGK irányelv I. mellékletébe való felvételére vonatkozóan. A 2007/560/EK bizottsági határozat (8) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(9)
A dossziék hiánytalanságának megerősítésére azért volt szükség, hogy részletesen meg lehessen őket vizsgálni, és a tagállamok a szóban forgó hatóanyagokat tartalmazó növényvédő szerekre - legfeljebb három évre szóló - ideiglenes engedélyeket adhassanak ki, amennyiben a 91/414/EGK irányelv 8. cikkének (1) bekezdésében meghatározott feltételek teljesülnek, különösen ami az említett irányelvben meghatározott követelményeknek megfelelően a hatóanyagok és a növényvédő szerek részletes értékelésére vonatkozó feltételeket illeti.
(10)
Az említett hatóanyagok emberi egészségre és környezetre gyakorolt hatásainak vizsgálata a kérelmezők által javasolt felhasználási módok tekintetében a 91/414/EGK irányelv 6. cikkének (2) és (4) bekezdésével összhangban megtörtént. A referens tagállamok benyújtották a Bizottsághoz az értékelő jelentések tervezeteit: 2009. december 16-án a bixafenről, 2008. február 5-én a Candida oleophila O törzséről, 2011. augusztus 30-án a fluopiramról, 2008. március 30-án a haloszulfuronról, 2007. július 27-én a kálium-jodidról és a kálium-tiocianátról, valamint 2008. április 29-én a spiro-tetramátról.
(11)
Miután a referens tagállamok benyújtották az értékelő jelentések tervezetét, szükségesnek bizonyult, hogy a kérelmezőktől további információkat kérjenek be, és a referens tagállamoktól a kapott információk vizsgálatát és értékelésük megküldését kérjék. A dossziék vizsgálata ezért még folyamatban van, és nincs mód arra, hogy az értékelés a 2010/457/EK bizottsági határozattal (9) (Candida oleophila O törzse, kálium-jodid és kálium-tiocianát), valamint a 2010/671/EK bizottsági határozattal (10) (spiro-tetramát) összefüggésben a 91/414/EGK irányelvben előírt határidőre befejeződjön.
(12)
Mivel az értékelés során mindeddig nem merült fel közvetlen aggodalomra okot adó körülmény, a tagállamok számára lehetővé kell tenni, hogy a kérdéses hatóanyagokat tartalmazó növényvédő szerekre megadott ideiglenes engedélyeket a 91/414/EGK irányelv 8. cikke rendelkezéseinek megfelelően 24 hónappal meghosszabbítsák annak érdekében, hogy a dossziék vizsgálata folytatódhasson. A bixafen, a Candida oleophila O törzse, a fluopiram, a haloszulfuron, a kálium-jodid, a kálium-tiocianát és a spiro-tetramát 1107/2009/EK rendelet 13. cikkének (2) bekezdése szerinti lehetséges jóváhagyásával kapcsolatos értékelés és döntéshozatal 24 hónapon belül várhatóan lezárul.
(13)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A tagállamok a bixafen, a Candida oleophila O törzse, a fluopiram, a haloszulfuron, a kálium-jodid, a kálium-tiocianát és a spiro-tetramát hatóanyagot tartalmazó növényvédő szerek ideiglenes engedélyeit legfeljebb 2014. július 31-ig meghosszabbíthatják.
2. cikk
Ez a határozat 2014. július 31-én hatályát veszti.
3. cikk
Ennek a határozatnak a tagállamok a címzettjei.
Kelt Brüsszelben, 2012. július 4-én.

Labels: 3
1
6